OpenLLM-France/wikimedia huggingface dataset:
# Ann Marie Skelton

Ann Marie Skelton (Hegoafrika, 1961eko uztailaren 13a) abokatua, irakaslea eta ikertzailea da, 2023ko maiatzetik Haurren Eskubideen Batzordearen burua, Mikiko Otani ordeztuz.

## Biografia

Apartheidaren testuinguruan jaioa, abokatu egin zen haurren eskubideen alde egiteko. Izan ere, nerabea zela bere adineko haur beltzen aurkako indarkeriaren testigu izan zen. Nelson Mandela Hegoafrikaren lehendakari bihurtu zenean, arazo legalak zituzten haurren legea berridazteko Skelton deitu zuen. Pretoriako Unibertsitateko eta Leidengo Unibertsitateko irakaslea da eta hamar urtez Pretoriako Unibertsitateko Haurren Zuzenbide Zentroa zuzendu zuen, non UNESCOren Hezkuntza Legea Afrikan katedra ere zuzendu zuen. Horrez gain, Oxfordeko Unibertsitatean eta Strathclydeko Unibertsitatean irakasle ere aritu da. 2017tik Haurren Eskubideen Batzordeko kidea izan da eta 2023ko maiatzetik batzorde horren buru bihurtu da.

## Sariak eta Aitortzak

* 2012an Munduko Haurren Saria, Silvia Suediakoak emana.
* 2017an Harresirik Gabeko Gazteen Justizia Saria, International Observatory on Juvenile Justice (IJJO) erakundeak emana.
* 2019tik Hegoafrikako Zientza Akademiaren kidea.

## Erreferentziak

* 1 2 «Ann Skelton - World's Children's Prize» worldschildrensprize.org (Noiz kontsultatua: 2023-05-14).
* ↑ «Professor Ann Skelton | Article | University of Pretoria» www.up.ac.za (Noiz kontsultatua: 2023-05-14).
* 1 2 3 (Ingelesez) «Ann Skelton» Leiden University (Noiz kontsultatua: 2023-05-14).
* ↑ (Ingelesez) «Skelton» African Scientists Directory (Noiz kontsultatua: 2023-05-14).
* ↑ (Ingelesez) «Committee on the Rights of the Child Opens Ninety-Third Session, Elects New Chair and Bureau Members, Hears Solemn Declaration by Three New Committee Experts» UN GENEVA (Noiz kontsultatua: 2023-05-14).
* ↑ (Ingelesez) «Ann Marie Skelton elected Chair of the UN Committee on the Rights of the Child | End Violence» End Violence Against Children (Noiz kontsultatua: 2023-05-14).

## Kanpo estekak

* Datuak: Q79756318
* Multimedia: Ann Skelton / Q79756318
# Ann Rose Nu Tawng

Ann Rose Nu Tawng (Birmania, 1975) erizaina da. San Frantzisko Xabierkoaren Ahizpen moja birmaniarra da. Myitkyinan egiten du lan erizain gisa. Ezaguna egin zen 2021eko protestetan, non mugimenduetan parte hartu baitzuen eta soldaduei aurre egin baitzien, haien aurrean belaunikatuz, manifestari adingabeen ordez bera hil zezatela eskatuz.

## Biografia

Ann Rose Nu Tawng 1975ean jaio zen, eta San Frantzisko Xabierkoaren komunitate apostolikoan sartu zen. Myitkyinan 18 kide dituen komunitatean
Erizaina formazioz, Myitkyinako klinika bateko zuzendaria da.
2015ean, elizbarrutiko gotzainak, Francis Daw Tang-ek, Birmaniako demokrazia babesteko eskatu zien katolikoei, «gure otoitzetan ez ezik, manifestazioetan ere parte hartzeko» esanez.

## Historia

Otsailaren 1eko estatu-kolpearen aurkako manifestazio batean, militarrak manifestarien aurkako benetako munizioa jaurtitzen hasi ziren. Ann Rose Nu Tawng aurreratu egin zen, eta militarren aurrean belaunikatu egin zen. Manifestariak hil ordez bera hiltzeko eskatu zien.
Lehen manifestazioan, manifestari batzuk zauritu ziren arren, inor ez zen hil. Bigarren manifestazioan ordea, bere ekintzak ez zuen eragotzi agintariek bi manifestari hiltzea, beste zazpi zauritzea eta hirurogei bat atxiloketa egitea biktimak katedral katolikoan babestu ziren bitartean.

## Aintzatespenak

* 2021ean BBC 100 Women saria jaso zuen.

## Erreferentziak

* 1 2 3 4 "Mejor dispárenme a mí": la historia detrás de la impactante foto de la monja arrodillada frente a unos policías en Myanmar. .
* ↑ «"¡Matadme a mí y no a los niños!": la monja que planta cara a los militares en Birmania» ELMUNDO 2021-03-09.
* ↑ PERÚ, NOTICIAS EL COMERCIO. (2021-03-09). «Myanmar | Ann Rose Nu Twang: Las monjas encaran a la junta militar en medio de la represión | Aung San Suu Kyi | Golpe de Estado | MUNDO» El Comercio Perú.
* ↑ «Quiénes son las 100 Mujeres elegidas por la BBC para 2021» BBC News Mundo (Noiz kontsultatua: 2022-01-13).
* Datuak: Q105961785
# Aitana Rodrigo

Aitana Rodrigo Rodriguez (Galdakao, 2000ko martxoaren 15a - ) bizkaitar atleta da, distantzia laburreko lasterketatan espezializatua dena. Club Atlético San Sebastián taldeko kidea da.

## Biografia

16 urte zituela hasi zen atletismoan eta lau hilabete baino ez zihoala Euskadiko gazte mailako txapelduna izan zen eta maila absolutuan brontzezko domina eskuratu zuen. 2018an Euskadiko txapelduna izan zen 60 metrotako lasterketan eta txapeldunordea 200 metrotakoan. 2020an Espainiako txapelduna izan zen 60 metroko proban.
2021ean 23 urtez azpiko Europako Txapelketan hartu zuen parte eta zilarrezko domina eskuratu zuen 4x100 metroko lasterketan.

## Palmaresa
### Nazioarteko txapelketak

| Urtea | Txapelketa | Lekua | Postua | Proba | Marka |
| 2021 | Europako txapelketa (23 urtez azpikoa) | Tallinn ( Estonia) | 02 ! | 4x100 m | 43.74 |

### Espainiako txapelketa absolutuak

* Absolutuak:
** 60 metro pista estalian (1): 2020
** 100 metro aire librean (0): hirugarren 2021ean
* 23 urtez azpitik:
** 60 metro pista estalian (1): 2020
** 100 metro aire librean (0): hirugarren 2021ean
** 200 metro (1): 2022
* 20 urtez azpitik:
** 60 metro pista estalian (0): bigarren 2019an
** 100 metro aire librean (0): bigarren 2019an

## Marka pertsonalak

* 60 m, pista estalian: 7.34 (Salamanca, 2020)
* 100 m, aire librean: 11.49 (Getafe, 2021)
* 200 m, pista estalian: 24.58 (Donostia, 2020)
* 200 m, aire librean: 23.62 (Santander, 2022)

## Erreferentziak

* ↑ ATLETISMOA | AITANA RODRIGEZEK ERREKOR NAZIONALA ETA ZILARREZKO DOMINA LORTU DITU EUROPAKO 23 URTEZ AZPIKO PROBAN 100X4AN – Atlético san sebastián. (Noiz kontsultatua: 2023-08-06).
* ↑ (Gaztelaniaz) «Aitana, una bala sobre la pista» Deia 2018-02-17 (Noiz kontsultatua: 2023-08-06).
* ↑ Aguilera, Franfri. (2022-02-02). «Mis Atletas: AITANA RODRIGO RODRÍGUEZ» Mis Atletas (Noiz kontsultatua: 2023-08-06).
* ↑ (Gaztelaniaz) González, Laura. (2020-02-28). «Aitana Rodrigo: «Viendo tan cerca el récord de Euskadi me haría mucha ilusión conseguirlo»» El Correo (Noiz kontsultatua: 2023-08-06).
* ↑ «Aitana RODRIGO | Profile | World Athletics» worldathletics.org (Noiz kontsultatua: 2023-08-06).

## Kanpo estekak

* World Athletics webguneko fitxa
* Datuak: Q108464074
# Aitana Alberti León

Aitana Alberti León (Buenos Aires, 1941eko abuztuaren 9a) argentinar idazle, editore eta ikerlaria da.

## Biografia

Buenos Airesen jaio zen 1941ean.
Bere gurasoak ziren Rafael Alberti eta María Teresa León idazle espainiarrak.
Gurasoek Espainiako Gerra Zibila dela eta Argentinara ihes egin behar izan zuten eta haien erbestean jaio en alaba.
Zientzia Antropologikoak ikasi zituen.
Italia, Espainia eta Kanadan bizi izan da eta gaur egunean Kuban bizi da.

## Lana

Idazlea izateaz gain (poesia eta ipuinak idatzi ditu batez ere), Espainiako 27ko belaunaldiko poeten lanen editore eta ikertzailea izan da. Poeta horien lana ezagutzera ematen ere lan handia egin du Espainiako eta Kubako telebistetan.
Kubako "Proyecto Cultural Sur" ('Hegoaldeko Kultura Proiektua') poesia eta arteak susutatzeko proiektuko presidentea da. Proiektu horretan Europa eta Ameriketako 30 hiri inguru daude sartuta.
Bere lan poetikoa gaztelaniatik hainbat hizkuntzatara itzuli da (alemaniera, polakoa, errusiera, errumaniera, italiera...).
Munduko Poeten Mugimenduko kidea da.

### Lan nabarmenak

* Poemas, 1955, 2006, 2011.
* Pupila al viento, 1998.
* Y de nuevo nacer, 1999, 2007.
* Son del fugado cuerpo, 2002.
* A bordo de la bruma, 2009.
* Azimut, 2009.
* Memorias: la arboleda compartida, 2009.
* La memoria inseparable, 2010.
* Plegaria/Prayer, 2013.
* Los inquilinos de la soledad, 2006, 2013.
* Dos elegías españolas, 2014.
* Las flores del bien, 2015.
* Amazona en la centella, 2016.
* Cuentos persas, 2018.

## Erreferentziak

* 1 2 3 4 5 6 "Aitana Alberti León" In Babelio. .
* ↑ "Aitana Alberti León" In Uno y Cero Ediciones. .

## Kanpo estekak

* Bere autobiografiari buruzko orria Cubarte orrian
* Elkarrizketa: "Aitana Alberti: «El exilio fluía en mi casa»" 2016an.
* Datuak: Q123184700
# Aitana Etxeberria

Aitana Etxeberria Martínez (Ordizia, Gipuzkoa, 1997ko ekainaren 10a - ) euskal abeslari, aktore eta antzezlea da. Bere ahizpa Paula Etxeberriarekin batera Twin Melody musika taldeko kidea da.

## Biografia

Ordizian jaio zen. 2013ko urtarrilean YouTuben kontu bat ireki zuen bere ahizparekin batera, Twin Melody izenekoa, eta bertan biek abestutako zenbait abesti partekatzen hasi ziren. Hor sortu zen gaur egun ezaguna den Twin Melody talde musikala. 2014an ETB 1 telebista-kateko A ze banda! saio musikalean hartu zuten parte, eta lehenengo edizioko irabazleak izan ziren. Horren ostean, 2015ean, Telecinco kateko beste musika-lehiaketa batean hartu zuten parte, Caza Stars deiturikoa, saio hau ere irabazi egin zuten eta Alejandro Sanzen kontzertu bateko telonero gisa jardun zuten. Aktore lanetan lehen aldiz Go!azen telesailean aritu zen. Pixkanaka telebistan zein YouTuben arrakasta handia lortzen hasi ziren, eta 2017an Sony musika ekoizle enpresak fitxatu zituen bikiak. YouTuben 1 milioi jarraitzailetik gora dituzte euren kanalean, eta puri purian dauden nazioarteko abeslarien bertsioak egiten dituzte. Horretaz gainera, musical.ly sare sozialean 14 milioi jarraitzailetik gora dituzte, eta bertan shuffle estiloko dantzak eta beste bideo batzuk sortu ohi dituzte.

## Filmografia
### Telebista
#### Lehiakide bezala

* A ze banda! (2014). ETB 1. Irabazlea.
* Caza Stars (2015). Telecinco. Irabazlea.

#### Aktore bezala

* Go!azen 3.0 (2016 – 2017). Elene Jauregi. (10 atal)

## Erreferentziak

* ↑ Twin Melody, 'A Ze Banda!' saioko irabazle. .
* ↑ (Gaztelaniaz) Así son 'Twin Melody', las ganadoras de 'Caza Stars', que telonearán a A. Sanz. .
* Datuak: Q33638708
# Aitana Mas

Aitana Joana Mas Mas (Crevillent, 1990eko uztailaren 2a) valentziar obra publikoetako ingeniaria, atleta eta politikaria da. Compromís koalizioko bozeramaile-laguntzailea da Valentziako Gorteetan. 2015 eta 2019 bitartean. Valentziako Generalitatearen Gardentasun eta Partaidetzaren zuzendari nagusia izan zen.

## Kanpo estekak

* Datuak: Q11904529
* Multimedia: Aitana Mas i Mas / Q11904529
# Aita kartzelan duzu

Aita kartzelan duzu euskal abesti abertzalea da, Telesforo Monzónek sortutako hitzak eta doinua dituena, Pantxoa eta Peioren ahotsarekin famatua. Izen bereko diskoan argitaratu zen, 1971n.

## Hitzak

Zatirik ospetsuenetariko bat besterik ez dugu aipatuko, Monzónek sorturiko hitzak oraindik egile eskubideen pean daudelako: Frantzian sortu zituen, Frantziako legean egile eskubideak egilea hiltzen denetik 70 urteko indarraldia du, eta Monzón 1981ean hil zen.
| « | Aita kartzelan duzu, ama ixkutuan duzu. Euskal Herriaren gain, haurra, gaur iguzkirik ez duzu. Euskal Herriaren gain, haurra, gaur iguzkirik ez duzu. | » |
| Telesforo Monzón ||

## Erreferentziak

* ↑ Wikipediagileak: «Législation française sur le droit d'auteur», Wikipedia, l´encyclopédie libre. 2010-10-21ean eskuratua.

## Kanpo estekak

* Aita kartzelan duzu diskoaren orria eta kantuaren hitzak, Badok euskal kantagintzaren atarian.
* Pantxoa eta Peio abestia kantatzen, YouTuben argitaratutako bideoan.
* Datuak: Q12252946
# Aitalehen

Aitalehena edo patriarka (grezieraz: πατριάρχης, patriarchēs, "familiaburua" ala "familiako aita") Eliza Ortodoxoan eta Eliza Ortodoxo Koptoan apezpiku gorenak dira. Erromako Eliza Katolikoan eta Ekialdeko Elizan aitalehenak ere badaude, eta batzuetan aita-santu izena ematen zaie.
Grezierazko hitza (πατριάρχης) "familia bateko aita edo nagusia" esan nahi du, πατριά (patria, "familia") eta ἄρχειν (archein, "agindu") hitzetatik eratorria.

## Erreferentziak

* ↑ Fundazioa, Elhuyar. patriarca - Elhuyar hiztegiak. (Noiz kontsultatua: 2017-12-30).

## Kanpo estekak

* Datuak: Q171692
* Multimedia: Patriarchates / Q171692
# Amazonentulus

Amazonentulus Protura animalia taldeko genero bat da. Acerentomidae familiaren barruan sailkatzen da.

## Espezieak

* Amazonentulus amazonicus (Nosek, 1972)
* Amazonentulus brasilianus (Nosek, 1973)
* Amazonentulus hangmannarum (Tuxen, 1976)
* Amazonentulus ovei (Tuxen, 1976)
* Datuak: Q4547991
* Espezieak: Amazonentulus
# Amazonasko eskualdea (Kolonbia)

Amazonasko eskualdea Kolonbiako hego-ekialdean dagoen eskualde naturala da. 403.348 kilometro koadroko eremua dauka, hots, herrialdeko azaleraren %35,3.

## Deskribapena

Amazonasko eskualdeak iparraldean Orinoquíarekin du muga, hegoaldean Putumayo eta Amazonas ibaiekin, mendebaldean Ekialdeko mendilerroarekin eta ekialdean Brasilekin eta Negro ibaiarekin.
Amazoniaren Kolonbiako zatia da. Erliebea oso laua da eta klima beroa eta euritsua. Oihan tropikalak eremu zabalak estaltzen ditu. Ibai emaritsu ugarik zeharkatzen du lurraldea: Caquetá, Putumayo, Vaupés, Negro, Guainía, Apaporis, Yarí eta Orteguazak.
403.348 km²-ko eskualde honetan 892.392 lagun baino ez dira bizi (dentsitatea 2,6 biz/km²). Hiri handienak Florencia, Leticia, Mocoa, Puerto Leguízamo, San José del Guaviare eta Mitú dira. Guainía, Vaupés eta Amazonas departamenduetan populazio gehiena indigena da.

## Departamenduak

* Caquetá departamendua (Florencia hiriburua).
* Putumayo departamendua (Mocoa hiriburua).
* Guaviare departamendua (San José del Guaviare hiriburua).
* Vaupés departamendua (Mitú hiriburua).
* Amazonas departamendua (Leticia hiriburua).
Halaber, Guainia departamenduak (Inírida hiriburua) zati bat dauka eskualde honetan.

## Erreferentziak

* 1 2 Todacolombia.com: Regiones naturales

## Kanpo estekak

* Datuak: Q130183
* Multimedia: Amazon region, Colombia / Q130183
# Amazonas (Kolonbiako departamendua)

Amazonas Kolonbiako 32 departamenduetako bat da, herrialdearen hegoaldean dagoena, Amazonasko eskualdean. Gehiena ekuatorearen hegoaldean dago. Iparraldean Caquetá eta Vaupés departamenduekin du muga, ipar-mendebaldean Putumayorekin, ekialdean Brasilekin eta hegoalde eta hego-ekialdean Perurekin. 109.665 kilometro koadroko eremua du, eta 2016an 77.088 biztanle zituen. Hiriburua Leticia da (39.667 biztanle 2011an).

## Erreferentziak

* ↑ Statoids.com: Departments of Colombia, statoids.com
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Leticia: Proyección población 2010, dane.gov.co

## Kanpo estekak

* Datuak: Q44724
* Multimedia: Amazonas Department (Colombia) / Q44724
# Amazonas (Venezuelako estatua)

Amazonas Venezuelako hegoaldean dagoen Estatu bat da. Bere hiriburua Puerto Ayacucho da. Iparraldean Bolivar estatuarekin, ekialdean Brasilekin eta mendebaldena Kolonbiarekin egiten du muga. 180.145 kilometro koadro ditu eta 142.220 biztanle.

## Kanpo estekak

* Datuak: Q170453
* Multimedia: Amazonas (Venezuela) / Q170453
# Amazonasen arroa

Amazonasen arroa Hego Amerikako eskualdea da, Amazonas ibaiak eta haren ibaiadarrek drainatutakoa. Arroaren eremuak 6.915.000 km² ditu, Hego Amerikaren %40 gutxi gorabehera. Arroa honako estatuetan dago: Bolivia, Brasil, Ekuador, Guyana, Kolonbia, Peru, Surinam eta Venezuela. Bertako oihan tropikala munduko handiena da eta 8.235.430 kilometro koadroko eremua hartzen du.

## Amazonas ibaia

Amazonas osatzen duten ibaien iturburua Andeetako goi-ordokietan dago. Manseriche ordokia 160 metroko altueran dago, Atlantikotik 4.379 kilometrora. Hegoaldeko ibaiadarrak iparraldekoak baino luzeagoak dira. Manaus eta Andeen artean Amazoniak inbutu moduko bat osatzen du, 2.000 kilometroko zabalera duena; Madeira eta Negro ibaiek inguratzen dute zabalera hori. Aldapak ibaiaren bazterrean sarguneak eratzen ditu, meandroak, eta isurkideen arteko ibaixkak. Isurkideen artean 500 metroko mendiak daude.
Manaustik behera Guyana eta Brasilgo goi-ordokiak hasten dira, eta ibaia estutu egiten da. Inguru honetan ibaiaren sakontasuna handitu egiten da: 80 metro inguruko sakonera du, adibidez, Óbidosen. Azken zatian ibaiaren zabalera 350 kilometrokoa da, eta furos izeneko adarretan zatitzen da, uharteak eratuz.

## Klima

Beroa eta hezea da nagusi Amazonas ibaiaren arroan, Andeetan izan ezik. Batez besteko tenperatura 23 °C eta 28 °C bitartekoa da. Urtaroen artean ez dago tenperatura alderik, egunean zehar gertatzen direnak, aldiz, handiak dira. Euria urtean metro koadroko 2.000-3.000 litrokoa izaten da. Urtaro lehorra luzea izaten da. Guyana mendien artean foehn deitu haizea sortzen da Branco ibaiaren inguruan eta ondorioz sabanak eratzen dira. Udan ipar hemisferioko haizeak Amazoniaren hego-mendebalderaino sartzen dira, montzoiaren gisako haize bero hezea eratuz. Hegoaldeko haize hotzak tenperatura aldaketa handiak eragiten ditu.

## Landaredia

Sabana ez da agertzen Branco ibaiaren inguruan eta Marajó inguruan besterik. Igapo oihanean, urez estalia baitago, ezin da sartu. Ibaiak handitzen diren lekuetan zuhaitzak altuagoak izaten dira, baina oihana trinkoa izaten da leku horietan; kakao zuhaitzak izaten dira gehienbat bertan. Gainerako lurraldeetan 70 metrora iristen diren arbolak daude, Paráko gaztainondoak adibidez. Hala ere, gaur egun landaredi handia ari da galtzen, arrazoi ekonomikoengatik: nekazaritza ezarri nahia batetik, eta bestetik meatzeak irekitzekoa. Horretarako oihan zati handiak erre egiten dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .
* ↑ The Smithsonian Atlas of the Amazon, Goulding, M., R.B. Barthem, and R. Duenas, 2003. Smithsonian Books|Goulding et al., (2003)

## Kanpo estekak

* Datuak: Q244451
* Multimedia: Amazon Basin / Q244451
# Alacón

Alacón Teruelgo udalerria da, Andorra-Sierra de Arcos eskualdean dagoena.
2009ko urtarrilaren 1eko erroldaren arabera 384 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1653542
* Multimedia: Alacón / Q1653542
# Alachua konderria (Florida)

Alachua konderria (ingelesez: Alachua County) Floridako konderri bat da, Ameriketako Estatu Batuetan. Hiriburua Gainesville da. 2010eko zentsuaren arabera 247.336 biztanle zituen, Alachua kilometro koadroko azaleran.

## Geografia

Alachua konderriak 2.509,2 kilometro koadro ditu. Horietatik 242,91 ura dira. Beste 2.266,29 lurra dira. Biztanleria dentsitatea 0,01 da.

## Demografia

2010eko zentsoan bizi ziren 247.336 pertsonetatik 178.218 txuriak edo hispanoak dira. Horietatik hispano edo latino kategorian 20.752 dira. 49.420 beltzak edo afroamerikarrak. 603 amerikar natiboak ziren eta 122 Hawaii edo Pazifikoko irletako natiboak. 13.098 asiarrak ziren. Bestelako arraza bat kategorian 703 biztanle daude. Bukatzeko euren burua arraza bat baino gehiagotan 5.172 pertsonek kokatzen zuten.

### Biztanleria piramidea
## Kanpo estekak

* Datuak: Q488826
* Multimedia: Alachua County, Florida / Q488826
# Aladdin (1992ko filma)

Aladdin 1992an Ron Clements eta John Muskerrek zuzendutako Walt Disney Feature Animation ekoiztetxearen fantasiazko musikal filma bat da. Mila gau eta bat gehiago izenburuko arabiar ipuin saileko Aladino eta kriseilu miragarria kontakizunean oinarritua dago.
1992ko Jatorrizko soinu banda onenaren Oscar Saria‎ (Alan Menken) eta Jatorrizko abesti onenaren Oscar Saria (abestia: A Whole New World, musika: Alan Menken, hitzak: Tim Rice, abeslariak: Brad Kane, Lea Salonga, Peabo Bryson eta Regina Belle) irabazi zituen.

## Argumentua

Oharra: Atal honek istorio osoa edo amaiera argitzen du.
Erdi Aroa, Ekialde Hurbila, Agrabah sultanerria. Aladdin ia erabateko txirotasun egoeran bizi arren sultanaren alaba den Jasmine printzesarekin ezkontzea amesten duen mutil gazte bat da. Baina patuak bere bizitza aldatuko du: Sultanaren Bisir Handia den Jafar zitalak Aladdin morroitzat hartu eta Leize Magikotik kriseilu miragarria ekar diezaion bidalaraziko du. Gazteak kriseilu aurkituko du, kondairaren arabera bertatik askatzen duenari hiru desio oparituko dizkion Jenioa bizi omen da. Bestelakoan, Aladdinek bisirraren ezinikusia bereganatuko du, baina aldi berean, askatu berri duen Jenioaren lagun bilakatu, eta hark lagundurik printze aberats eta galai gisa aurkeztuko da. Halere, printzesa bere aberastasunekin erakartzea ez du lortuko, bai ordea bere benetako nortasun eta izaeraz maitemintzea. Abu tximinoa, Jenioa eta alfonbra hegalariaren laguntzaz Aladdinek sultanerria Jafarren azpijokotik salbatzen saiatuko da, bai eta bere ametsak egi bilakatzen ere.

## Jatorrizko bikoiztaileak

* Scott Weinger: Aladdin printzea (Ali printzea)
* Brad Kane: Aladdin printzea (Ali printzea) (abestietan)
* Robin Williams: Jenioa
* Linda Larkin: Jasmine printzesa
* Lea Salonga: Jasmine printzesa (abestietan)
* Jonathan Freeman: Jafar aztia, Kobra sugea, Jenio Gorria
* Frank Welker: Abu tximinoa
* Frank Welker: Abu elefantea
* Frank Welker: Rajah tigrea
* Frank Welker: Tigre bihurria, leize magikoa
* Gilbert Gottfried: Jago loroa
* Douglas Seale: Sultana, Jasmine printzesaren aita
* Jim Cummings: Razoul, Sultanaren gazteluko zaindariak
* Jim Cummings: sagar saltzailea
* Robin Williams: kale saltzailea
* Bruce Adler: kale saltzailea (abestietan)
* Gainontzeko ahotsak: Jack Angel, Corey Burton, Philip L. Clarke, Jennifer Darling, Debi Derryberry, Bruce Gooch, Jerry Houser, Vera Lockwood, Sherry Lynn, Mickie McGowan, Patrick Pinney eta Phil Proctor.

## Kanpo estekak

* Aladdin marrazki bizidun filmaren IMDBko fitxa irakurgai (Ingelesez)
* Aladdin marrazki bizidun filmaren iragarkia ikusgai. Youtube.com (Ingelesez)
* Datuak: Q215518
* Multimedia: Aladdin (1992 film) / Q215518
# Alade Aminu

Abdul Wahab "Alade" Aminu (Atlanta, Georgia, 1987ko irailaren 14a -) nigero-estatubatuar saskibaloi jokalaria da, egun ACBko Bilbao Basket taldean dabilena.

## Taldeak

* Erie Bayhawks (2009–2010)
* Bakersfield Jam (2010)
* Élan Sportif Chalonnais (2010–2012)
* Pınar Karşıyaka (2012–2013)
* Enel Brindisi (2013–2014)
* Banvit B.K. (2014)
* TED Ankara Kolejliler (2014–2015)
* Hapoel Eilat (2015–2016)
* Riyadi Beirut Club (2016-2017)
* Nanterre 92 (2017-2018)
* Hapoel Tel Aviv B.C. (2018-2019)
* Polski Cukier Toruń (2019-2020)
* Bilbao Basket (2020-)

## Erreferentziak

* ↑ (Gaztelaniaz) solobasket.com Aminu y Jenkins refuerzan al Bilbao Basket para intentar salir del bache
* Datuak: Q776631
* Multimedia: Alade Aminu / Q776631
# Alachua (Florida)

Alachua Floridako hiri bat da. Alachua konderrian kokatua dago. 2010ean 9.378 biztanle zituen, 75,2 kilometro koadrotan banatuta.

## Ikus, gainera

* Alachua konderria

## Kanpo estekak

* Datuak: Q985175
* Multimedia: Alachua, Florida / Q985175